પણ મિત્રો વાત જાણે એમ છે કે પ્રભુ ઈશુ પ્રત્યેની આરાધના–અર્ચના-ભક્તિ માટે લખાયેલા આ ગરબા છે અને હવે નાતાલ પર્વની શરૂઆત થઈ છે ત્યારે ગુજરાતના અમદાવાદ, વડોદરા, સુરત, રાજકોટ જેવાં મોટાં શહેરો ઉપરાંત ઉત્તરસંડા, નડિયાદ, પંચમહાલ કે સાબરકાંઠા જેવા વિસ્તારોમાં નાતાલના આ પર્વ દરમ્યાન ગુજરાતમાં ઠેર-ઠેર ક્રિશ્ચિયન સમાજ દ્વારા નાતાલ ગરબા મહોત્સવ ઊજવાશે અને ક્રિશ્ચિયન સમાજના નાગરિકો એમાં ઉમંગભેર જોડાઈને પ્રભુ ઈશુના ગરબે ઘૂમશે અને આનંદ–ઉલ્લાસ મનાવશે.